**OPĆINA JELENJE**

**OPĆINSKO VIJEĆE**

**Odbor za prostorno planiranje, uređenje naselja**

**i stanovanja, zaštitu i unaprjeđenje prirodnog okoliša**

**ZA: Općinsko vijeće Općine Jelenje**

**n/r predsjednice Izabele Nemaz**

**ZAPISNIK**

**sa 14. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša**

održane 15. studenog 2023. u općinskoj vijećnici Općine Jelenje, Dražice, Dražičkih boraca 64

**Nazočni članovi Odbora:**

1. Robert Maršanić, predsjednik
2. Kristian Hlača, član
3. Danko Baćac, član

**Ostali nazočni:**

Sjednica je započela u 16:30 sati

Predsjednik Odbora otvara sjednicu, konstatira da su sjednici prisutni svi članovi Odbora čime su ispunjeni uvjeti iz članka 9. Poslovnika o radu Odbora te predlaže slijedeći

**DNEVNI RED**

1. Usvajanje Zapisnika sa 13. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša održane 6. lipnja 2023.
2. Prijedlog Programa utroška sredstava šumskog doprinosa Općine Jelenje za 2024.
3. Prijedlog Programa održavanja komunalne infrastrukture na području općine Jelenje za 2024.g.
4. Prijedlog Programa gradnje komunalne infrastrukture na području općine Jelenje za 2024.g.
5. Prijedlog Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2024.g.
6. Prijedlog Proračuna Općine Jelenje za 2024. i projekcija za 2025. i 2026. godinu
7. Prijedlog Odluke o izvršavanju proračuna Općine Jelenje za 2024.
8. Prijedlog Odluke o davanju u zakup poslovnih prostora u vlasništvu Općine Jelenje.
9. Prijedlog Odluke o davanju na privremeno ili povremeno korištenje prostora u objektima u vlasništvu Općine Jelenje

Predloženi dnevni red JEDNOGLASNO je usvojen.

**Ad.1.) Usvajanje Zapisnika sa 13. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša održane 11. studenog 2023.**

Predsjednik Odbora konstatira da je Zapisnik sa posljednje sjednice već prethodno predočen članovima odbora koji su elektroničkim putem izrazili svoju suglasnost sa tekstom. Budući da nema daljnjih primjedbi, članovi Odbora jednoglasno donose jednoglasno sljedeći

**ZAKLJUČAK**

**Verificira se Zapisnik sa 13. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša održane 11. studenog 2023.**

**Ad.2.) Prijedlog Programa utroška sredstava šumskog doprinosa Općine Jelenje za 2024. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja, predsjednik Odbora otvara raspravu. Budući da nema daljnjih primjedbi i upita, predsjednik Odbora zatvara raspravu te članovi Odbora sa JEDNOGLASNO usvajaju sljedeći

**ZAKLJUČAK**

**Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša daju pozitivno mišljenje na Prijedlog Programa utroška šumskog doprinosa Općine Jelenje za 2024. godinu**

**Ad. 3.) Prijedlog Programa održavanja komunalne infrastrukture na području općine Jelenje za 2024. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša daju pozitivno mišljenje na Prijedlog drugih izmjena i dopuna Programa održavanja komunalne infrastrukture na području općine Jelenje za 2024. godinu**

**Ad. 4.) Prijedlog Programa gradnje komunalne infrastrukture na području općine Jelenje za 2024. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog obrazloženja predsjednik odbora otvara raspravu.

Danko Baćac navodi da poučen prošlim godinama skeptičan sam u vezi sa izgradnjom navedenih projekata iz razloga što se isti ponavljaju u planovima već četiri do pet godina bez ostvarenja, smatra da neki od navedenih projekata nisu loši pa ne mogu biti protiv a ni za ovakav prijedlog točke. Po točkama Prijedloga Programa iznosi sljedeće mišljenje:

Za stavku Gradnja dječjeg igrališta u Lukežima smatra da je cijena gradnje velika pa moli na uvid projekt i ponude (ukoliko postoje). Pročelnica navodi da je projektna dokumentacija dostavljena već na LAG za potrebe ishođenja sredstava te da će mu se dostaviti u najkraćem roku na uvid ono s čim Općina raspolaže.

Za stavku Izgradnja pametne autobusne čekaonice navodi da kako do sada nije dobio odgovor što se događa sa postojećim pametnim autobusnim čekaonicama, moli izvješće o stanju dvije čekaonice u centru Dražica. Da je jedna postavljena uz kiosk, dali je završena, u potpunosti funkcionalna i dali je plaćena izvođaču? Druga je postavljena ispred poslovnog prostora pekare Sloga, međutim ista je maknuta na nepoznatu lokaciju. Gdje se nalazi i dali je plaćena izvođaču? Dali su izvođaču naplaćeni penali za neizvedene radove? Što je predviđeno u stavci 2.2.1., koliko autobusnih stanica s kojim funkcionalnostima i na kojoj lokaciji? Pročelnica ukratko navodi da su obe čekaonice postavljene na planirane pozicije te u cijelosti opremljene, da je ugovor s prethodnim dobavljačem pametnih čekaonica raskinut uslijed neizvršenja te da su pokrenuti odgovarajući sudski postupci cilj kojih je zaštititi interese Općine u novonastalim okolnostima. U međuvremenu, ugovorena je realizacija s novim dobavljačem i projekt je u cijelosti okončan, ovaj tjedan i plaćen. Sva dokumentacija je poslana Fondu na pregled i povrat sredstava, budući je projekt financiran vanjskim sredstvima. Stavka u ovogodišnjem proračunu unesena je iz razloga što je isti predan na javno savjetovanje sredinom studenog, kada nije još bilo sigurno hoće li se projekt u cijelosti realizirati u tekućoj ili idućoj proračunskoj godini, tako da će se pri rebalansu izmijeniti.

Za stavku Izgradnja punionice električnih vozila navodi da s obzirom na dobiveni odgovor na prethodnoj sjednici Odbora njegov je prijedlog, ukoliko nije kasno, da se ide u gradnju punionice na koju je moguće puniti i manja električna vozila (bicikle), a ne samo automobile. Pročelnica navodi da je u ovom koraku riješeno za aute što je prioritet, a ovisno o saznanjima o potporama za sufinanciranje gledati će se da se iznađe mogućnost i za predloženo.

Za stavku Trail centar – Rastočine postavlja upit zašto se odustalo od Ciklo parka, da li se u prethodnim godinama utrošio novac na projekt Ciklo parka? S obzirom na veliku cijenu projektiranja Trail centra, dali je proveden javni natječaj za projektiranje, odnosno dali se planira javni natječaj ukoliko projektant još nije odabran? Pročelnica odgovara da se od projekta Ciklo parka nije odustalo već upravo suprotno, Trail centrom je obuhvaćen i ciklo park, i biciklističke i trekking staze. Ugovorena je izrada idejnog projekta s arhitektom Ivanom Juretićem, za izbor kojeg ne treba dodatno obrazlaganje budući da je isti vrhunski i hvaljen od opće i stručne javnosti upravo u segmentu arhitekture koja se projektira. Za ugovaranje nije bilo potrebno provesti postupak javnog natječaja budući da se radi o iznosu koji ne prelazi prag javne nabave. U 2024. godini ovim programom planiran je ostatak iznosa po tom ugovoru te izrada glavnog projekta. Ukupan iznos projektiranja stoga odgovara udjelom u prosječnom udjelu cijene projektiranja za takvu vrstu objekata (povrh centra planira se i niz objekata u funkciji samog centra primjerice prostor za parkiranje vozila, poligon za bicikle, manja zgrada s info punktom i društvenom prostorijom, nadstrešnica za druženje na otvorenom, prostorija za smještaj opreme, manji ugostiteljski objekt i sanitarni čvor) za koji je Provedbenim programom planiran okviran iznos od 200.000 eura. Točan iznos potreban za realizaciju projekta biti će poznat tek po izradi projektne dokumentacije i o istom ćemo obavijestiti ovaj Odbor.

Za stavku Uređenje Kalića i opremanje planinarskih turističkih staza smatra da je cijena gradnje velika te moli dostavu projekta i ponude (ukoliko postoje) na uvid. Pročelnica navodi da će isto biti dostavljeno u najkraćem roku.

Za stavku Nerazvrstane ceste ističe da niti jedna NC nema oznaku, pa postavlja upit o kojim cestama se radi i što obuhvaća gradnja na navedenim cestama. Pročelnica navodi da to nije vidljivo iz ove razine proračuna koja se dostavlja, ali da se uglavnom radi o nastavku asfaltiranja dijela cesta po navedenim naseljima, a detalji i prioriteti se definiraju tijekom godine.

Za stavku Ostala nematerijalna proizvedena imovina postavlja upit na koji trošak se odnosi stavka. Pročelnica navodi da se unutar te stavke najčešće nalaze konzultantske usluge za prijavu projekata, ali i drugi eventualni troškovi.

Budući da nema primjedbi ni upita, predsjednik odbora zatvara raspravu te članovi Odbora s dva glasa ZA i jednim SUZDRŽAN usvajaju sljedeći

**ZAKLJUČAK**

**Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša daju pozitivno mišljenje na Programa gradnje komunalne infrastrukture na području općine Jelenje za 2024. godinu**

**Ad.5.) Prijedlog drugih izmjena i dopuna Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2024.g.**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog obrazloženja predsjednik odbora otvara raspravu.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša daju pozitivno mišljenje na Prijedlog Programa utroška sredstava naknade za zadržavanje nezakonito izgrađenih zgrada u prostoru općine Jelenje za 2024.g.**

**Ad. 6.)** **Prijedlog Proračuna Općine Jelenje za 2024. i projekcija za 2025. i 2026. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog obrazloženja predsjednik odbora otvara raspravu. Danko Baćac smatra da navedena točka nije u domeni ovog Odbora iz kojeg razloga će biti suzdržan.

Budući da nema daljnjih primjedbi i upita, predsjednik Odbora zatvara raspravu te članovi Odbora sa dva glasa ZA i jednim SUZDRŽAN usvajaju sljedeći

**ZAKLJUČAK**

**Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša daju pozitivno mišljenje na Prijedlog Proračuna Općine Jelenje za 2024. i projekcija za 2025. i 2026. godinu**

**Ad. 7.) Prijedlog Odluke o izvršavanju proračuna Općine Jelenje za 2024.**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog obrazloženja predsjednik odbora otvara raspravu. Danko Baćac smatra da navedena točka nije u stručnoj domeni ovog Odbora iz kojeg razloga će biti suzdržan.

Budući da nema daljnjih primjedbi i upita, predsjednik Odbora zatvara raspravu te članovi Odbora sa dva glasa ZA i jednim SUZDRŽANIM usvajaju sljedeći

**ZAKLJUČAK**

**Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša daju pozitivno mišljenje na Prijedlog Odluke o izvršavanju proračuna Općine Jelenje za 2024.**

**Ad. 8.) Prijedlog Odluke o davanju u zakup poslovnih prostora u vlasništvu Općine Jelenje**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog obrazloženja predsjednik odbora otvara raspravu.

Gosp. Baćac navodi da smatra da na lokaciji „a) lokacija trgovačko-poslovni centar Dražice“ ne bi trebalo poticati samo skladišnu djelatnost i da bi navedenu djelatnost trebalo staviti u cjenovni rang uslužne djelatnosti I. Pročelnica pojašnjava da djelatnost koja će se obavljati u prostoru određuje načelnik za svaki prostor u natječaju odnosno kod raspisivanja natječaja ovisno o lokaciji i potrebama mještana te da svakako skladišna djelatnost u centralnom objektu u mjestu neće biti prioritet. Nadalje postavlja upit vezan na umanjenje od 70% za prostore preko 100 m2. Pročelnica navodi da se slaže da je nejasno navedeno te će dodatno korigirati na način da se jasno navede da se umanjenje odnosi samo na dio kvadrature koji prelazi 100m2.

Budući da nema daljnjih primjedbi i upita, predsjednik Odbora zatvara raspravu te članovi Odbora s JEDNOGLASNO usvajaju sljedeći

**ZAKLJUČAK**

**Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša daju negativno mišljenje na Prijedlog Odluke o davanju u zakup poslovnih prostora u vlasništvu Općine Jelenje.**

**Ad. 9.)** **Prijedlog Odluke o davanju na privremeno ili povremeno korištenje prostora u objektima u vlasništvu Općine Jelenje**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog obrazloženja predsjednik odbora otvara raspravu.

Gosp. Baćac predlaže da se u članku 9. doda alineja „Prostori u objektima u vlasništvu Općine daju se na privremeno korištenje bez naknade neprofitnim udrugama i političkim strankama koje plaćaju višemjesečno povremeno korištenje prostora općine Jelenje.“ Predlaže i izmjenu članka 10. tako da glasi naknada za privremeno korištenje prostora po satu iznosi 5,00 eura odnosno 37,67 kuna (tečaj konverzije: 7,53450 eur) budući da prvotno predložena cijena (10,00 eura) iznosi poskupljenje od 300% u odnosu na važeću odluku. Pročelnica navodi da će s predlagateljem akta razmotriti mogućnost unošenja navedenih izmjena.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Članovi Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša daju pozitivno mišljenje na Prijedlog Odluke o davanju na privremeno ili povremeno korištenje prostora u objektima u vlasništvu Općine Jelenje**

Predsjednik Odbora zaključuje sjednicu u 17:35 sati.

Robert Maršanić Boris Kovačić

Predsjednik Odbora Zapisničar